Volta tryller dit kabel om til MagSafe på steroider

Hvis du nogensinde har bandet over at fumle med et USB-C-stik i mørket, så har Volta en løsning klar. Tilbehørsproducenten lancerer nemlig en lille adapter, der gør dit eksisterende kabel magnetisk – lidt som Apples gamle MagSafe, men med turbo på.

Adapteren består af to dele: en lille spids, der sidder permanent i din enhed, og selve kablet, som klikkes fast via magneter. Mister du balancen og trækker i ledningen, ryger kablet løs i stedet for din laptop på gulvet. Det smarte er, at du ikke behøver flere kabler – adapteren har udskiftelige tip, så du kan oplade alt fra iPhone med Lightning, til en gammel lommelygte med microUSB, uden at skifte kabel.

Og det er ikke bare gimmick. Volta lover nemlig fuld understøttelse af Thunderbolt 5, hvilket betyder lynhurtig dataoverførsel på op til 120 gigabit i sekundet og opladning på op til 240 watt. Med andre ord kan du koble den til en 16K-skærm eller tanke din gaminglaptop uden problemer.

Prisen? Adapteren kan forudbestilles for 15 dollar (cirka 100 kroner), hvilket er markant billigere end de specialkabler, vi normalt ser i samme kategori. Senere ventes prisen at stige til 25 dollar.

Volta har endnu ikke meldt en præcis lanceringsdato ud – men hvis du er typen, der allerede har snublet over dit kabel én gang for meget, kan det her meget vel blive din næste lille hverdagsredning. Selv tak

Volta tryller dit kabel om til MagSafe på steroider